Minotauros - Wikipedia

# Minotauros

### Diwar Wikipedia, an holloueziadur digor

Minotauros, eilenn eus un delwenn eus Miron

Er vitologiezh c'hresian e oa ar Minotauros pe Minotaor (Μινόταυρος e henc'hresianeg) un euzhvil dezhañ korf un den ha penn un tarv, mab da Bazifae ha d'un tarv profet gant Poseidon d'ar roue Minos.

# [kemmañ] Mojenn ar Minotauros

## [kemmañ] Orin an euzhvil

Goulennet en doa Minos digant Poseidon reiñ dezhañ ur sin e oa da vezañ roue e-lec'h e vreur. Kaset en doa an doue un tarv gwenn burzhudus hag a oa deuet er-maez eus ar mor. Met ar roue a viras an tarv e-lec'h aberzhiñ anezhañ ur wezh choazet da roue, evel m'en doa prometet. Evit en em veñjiñ e silas Poseidon ur c'hoant direizh evit al loen e spered ar rouanez Pasifae, merc'h Helios ha gwreg Minos. Klask a reas en em barañ gant an tarv. Dont a reas a-benn gant skoazell Daidalos. Hemañ a savas ur vuoc'h faos eviti gant ur stern koad goloet gant ur c'hroc'hen buoc'h. Lakaat a reas houmañ en ur prad ma veze Tarv Kreta o peuriñ hag hemañ a c'holoas ar rouanez Pazifae kuzhet dindani. Minos a lakaas bac'hañ an euzhvil a oa bet ganet goude se gant e wreg e deun er Milendall.

En enez Kreta e ouzer e veze azeulet an tarv. Marteze ez eo ar minotaor un distumadur eus an azeulerezh-se. Adkavout a reer dodenn an tarv en unan eus mojennoù an enezenn : hini skrapadenn Europa.

## [kemmañ] Marv ar Minotauros

Bep nav bloaz hervez Ploutarkos (ha bep bloaz hervez danevelloù all) e veze kaset dezhañ seizh paotr yaouank ha seizh plac'h yaouank evit digoll muntr Androgeus, mab Minos, gant Aigaios, roue Aten. Bac'het e ezent er Milendall ha debret gant an euzhvil. Ur bloavezh e lestras Teseus, mab Aigaios, gant an dud yaouank a oa da vezañ aberzet. Lazhañ a reas ar Minotaor ha dont a-benn da dec'het diouzh ar Milendall, gant skoazell Ariadne, merc'h Minos.

# [kemmañ] Ar Minotauros en Arzoù

Theseus hag ar Minotaor, skeudenn war un añforenn atenat he zresadennoù du gant liver Castellani, war-dro 575–550 kent J.-K.

## [kemmañ] levrlennadur

- Apollodoros, Bibliotheke (Levraoueg) lenn enlinenn (III, 15, 8 ; III, 3, 3-4), Epitome lenn enlinenn (I, 9).
- Hyginus, Fablennoù lenn enlinenn (XXXVIII).
- Virgilius, Aeneis lenn enlinenn (VI, 24).

Adtapet diwar "http://br.wikipedia.org../../../m/i/n/Minotauros.html"

Rummadoù ar bajenn: Mojennoù Hellaz

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Bosanski
- Български
- Català
- Česky
- Dansk
- Deutsch
- Ελληνικά
- English
- Español
- Euskara
- فارسی
- Français
- Galego
- Bahasa Indonesia
- Italiano
- עברית
- Lëtzebuergesch
- Lietuvių
- Magyar
- Nederlands
- 日本語
- ‪Norsk (bokmål)‬
- Polski
- Português
- Русский
- Српски / Srpski
- Suomi
- Svenska
- ไทย
- Tiếng Việt
- Türkçe
- 中文